laion/Wikipedia-Exotic huggingface dataset:
গোল্ড কোস্ট, কুইন্সল্যান্ড

গোল্ড কোস্ট অস্ট্রেলিয়ার কুইন্সল্যান্ড রাজ্যের উপকূলীয় শহর। শহরটি রাজ্যের রাজধানী ব্রিসবেনের প্রায় ৬৬ কিলোমিটার (৪১ মাইল) দক্ষিণ-দক্ষিণপূর্ব এবং নিউ সাউথ ওয়েলসের রাজ্যের উত্তর সীমান্তের কাছেই অবস্থিত। ২০১৬ সালের জনগণনা অনুযায়ী শহরটির জনসংখ্যা ৬,৩৮,০৯০ জন। গোল্ড কোস্ট অস্ট্রেলিয়ার ৬ষ্ঠ বৃহত্তম শহর ও এটি অস্ট্রেলিয়ার বৃহত্তম অ-রাজধানী শহর এবং কুইন্সল্যান্ডের দ্বিতীয় বৃহত্তম শহর। যখন অনুসন্ধানকারী জন অক্সলি দ্বারা সমুদ্র সৈকতে আবিষ্কারের আগে ১৮২৩ সাল পর্যন্ত গোল্ড কোস্ট অঞ্চলটি ইউরোপীয়দের মধ্যে উপেক্ষিত ছিল। এই অঞ্চল থেকে লাল সিডারের সরবরাহ ১৯ শতকের মাঝামাঝি সময়ে সকলকে আকর্ষণ করে। পরে ১৮৭৫ সালে সাউথপোর্টের জরিপ কাজ ও প্রতিষ্ঠিত হয় এবং ধনী ব্রিসবেন অধিবাসীদের জন্য ছুটির দিনে ভ্রমণের স্থান হিসেবে খ্যাতি অর্জন করে। ১৯২০-এর দশকের শেষ দিকে সার্ফেস প্যারাডাইস হোটেল প্রতিষ্ঠার পর, গোল্ড কোস্ট অঞ্চল উল্লেখযোগ্যভাবে বৃদ্ধি পেয়েছিল। ১৯৮০-এর দশকে এই অঞ্চলটি একটি অগ্রণী পর্যটন গন্তব্য হিসেবে বৃদ্ধি পেয়েছিল এবং ১৯৯৪ সালে গোল্ড কোস্টের স্থানীয় সরকার গোল্ড কোস্ট শহরটিকে গোল্ড কোস্টের মহানগর এলাকার বেশিরভাগ এলাকা জুড়ে বিস্তৃত করেছিল। বর্তমানে শহরটি ব্রিসবেনের পরে অস্ট্রেলিয়ার দ্বিতীয় জনবহুল স্থানীয় সরকার এলাকা। আজ, গোল্ড কোস্ট তার সুন্দর উপক্রান্তীয় জলবায়ু সাথে একটি প্রধান পর্যটন গন্তব্য এবং এটি তার সার্ফিং সৈকত, সুউচ্চ ভবনের আধিপত্যযুক্ত দিগন্ত, থিম পার্ক, নাইটলাইফ, বৃষ্টিঅরণ্য এবং গোল্ড কোস্ট হিন্টারল্যান্ডের জন্য ব্যাপকভাবে পরিচিত। টেলিভিশন প্রযোজনা এবং একটি প্রধান চলচ্চিত্র শিল্পের সাথে শহরটি দেশের বিনোদন শিল্পের অংশ। শহরটি ২১ তম কমনওয়েলথ গেমস আয়োজন করেছিল, যা ২০১৮ সালের ৪ এপ্রিল থেকে ১৫ এপ্রিল পর্যন্ত চলেছিল। Australian Bureau of Statistics (২৭ জুন ২০১৭)। "Gold Coast (Statistical Area Level 4)"। 2016 Census QuickStats। সংগ্রহের তারিখ ২৯ ফেব্রুয়ারি ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Great Circle Distance between GOLD COAST and BRISBANE"। Geoscience Australia। মার্চ ২০০৪। ৮ আগস্ট ২০১৬ তারিখে মূল থেকে আর্কাইভ করা।  "Details – Main Features" (ইংরেজি ভাষায়)। Australian Bureau of Statistics। ৩১ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৩ এপ্রিল ২০১৭।  "Future" (পিডিএফ)। Future Gold Coast। ১১ মার্চ ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ জানুয়ারি ২০১৮।  "Real Estate"। Daily Mail (7091)। Brisbane। ১৮ নভেম্বর ১৯২৪। পৃষ্ঠা 16। সংগ্রহের তারিখ ২৮ জানুয়ারি ২০১৮ – National Library of Australia-এর মাধ্যমে।  "Another Pioneer Passes"। South Coast Bulletin। , (1248)। Queensland, Australia। ১২ মার্চ ১৯৫২। পৃষ্ঠা 8। সংগ্রহের তারিখ ২৮ জানুয়ারি ২০১৮ – National Library of Australia-এর মাধ্যমে।
গ্নু ইশতেহার

গ্নু ইশতেহার গ্নু প্রকল্পের লক্ষ্যের ব্যখ্যা ও সংজ্ঞা হিসেবে এবং গ্নু অপারেটিং সিস্টেম উন্নয়নে অংশগ্রহণকারী ও সমর্থনকারী আহবানের জন্যে রিচার্ড স্টলম্যান লিখেন এবং মার্চ ১৯৮৫ সালে "ড. ডব'স জার্নাল অব সফটওয়্যার টুলস"-এ প্রকাশ করেন। মুক্ত সফটওয়্যার আন্দোলনে প্রধান দার্শনিক তত্ত্বের উৎস হিসেবে এটি খুব উঁচু স্থানে রয়েছে। পুরো লেখাটি গ্নু সফটওয়্যার যেমন গ্নু ইম্যাকসের সাথে অন্তর্ভুক্ত থাকে এবং সবার জন্যে উন্মুক্ত। গ্নু প্রকল্পের লক্ষ্য বর্ণনার মাধ্যমে "গ্নু ইশতেহার"-এর শুরু। গ্নু-এর উপাদানসমূহ তারপর বিশদভাবে বর্ণিত হয়েছে। রিচার্ড স্টলম্যান প্রকল্পটির গুরুত্ব ও সুবিধার সাথে বিস্তৃত যুক্তিপ্রয়োগ করেন। গ্নু প্রকল্পের পেছনে যে বিষয়টি বেশি উৎসাহিত করেছিলো, স্টলম্যানের মতে (তৎকালীন) ইউনিক্সের প্রতি সবার ঝুঁকে যাওয়া এবং এর অধিকাংশ উপাদান মালিকানাধীন বা ক্লোজড সোর্স হয়ে যাওয়া। অতঃপর, "গ্নু ইশতেহার"-এ বলা হয় কীভাবে সবাই এ প্রকল্প থেকে উপকৃত হচ্ছে। গ্নু ইশতেহার দুটো অংশে বিভক্ত — অবদানকারীদের সুবিধা ও কম্যুনিটি/ভোক্তাদের সুবিধা। স্টলম্যান, রিচার্ড (মার্চ ১৯৮৫)। "ড. ডোব'স জার্নাল"। ড. ডোব'স জার্নাল। ১০ (৩): ৩০। সংগ্রহের তারিখ ১৪ ডিসেম্বর ২০১৮।  স্টলম্যান, রিচার্ড (মার্চ ১৯৮৫)। "গ্নু ইশতেহার - গ্নু প্রকল্প - ফ্রি সফটওয়্যার ফাউন্ডেশন (এফএসএফ)"। gnu.org। গ্নু প্রকল্প। সংগ্রহের তারিখ ১৪ ডিসেম্বর ২০১৮।  গ্নু ইশতেহার
দ্বন্দ্ব (পেশাদার কুস্তি)

পেশাদারি কুস্তিতে দ্বন্দ্ব বলতে বোঝায় এক বা একাধিক কুস্তিগিরদের মধ্যে যুদ্ধ। তারা বিভিন্ন স্টোরিলাইন অনুযায়ী আচরণ করতে থাকে যা টিভিতে সম্প্রচারিত হয়। দ্বন্দ্ব সাধারণত কয়েক মাস পর্যন্ত চলতে পারে, কখনো এক বছর পর্যন্ত চলতে পারে। দ্বন্দ্ব গুলো সিঙ্গেল ম্যাচের মাধ্যমে শেষ হয়। ডাব্লিউডাব্লিউই তে দ্বন্দ্বকে "যুদ্ধ" শব্দটির সাথে তুলনা করা হয়। দ্বন্দ্ব সাধারণত তৈরি হয় ফেস (হিরো চরিত্র) এবং হিল (খারাপ চরিত্র, ভিলেন) চরিত্রের মধ্যে। দ্বন্দ্ব শুরু হয় এক কুস্তিগির অন্য কুস্তিগিরকে অপমান করার মাধ্যমে, আবার নির্দিষ্ট লক্ষ্য বা চ্যাম্পিয়নশিপ টাইটেলের পিছু নেওয়াও দ্বন্দ্ব শুরু হওয়ার কারণ হতে পারে।বেশিরভাগ দ্বন্দ্ব তৈরি হয় পুরনো সম্পর্ক ভেঙ্গে যাওয়ার মাধ্যমে বা একজন ট্যাগ টিম সদস্য আরেকজনের বিরুদ্ধে গেলে। দ্বন্দ্বের দৈর্ঘ্য নির্ণয় হয় দ্বন্দ্বটি কতো জনপ্রিয় এবং মনোরঞ্জক হয়েছে তার উপর। দ্বন্দ্ব শুরু হয় কয়েক সপ্তাহ পূর্বের আচরণ থেকে। এবং এগুলো কোনো পিপিভির সুপারকার্ডে যুক্ত হয়। সবচেয়ে দীর্ঘদিন চলা দ্বন্দ্বের মধ্যে রিক ফ্লেয়ার এবং রিকি স্কিমবোট এর দ্বন্দ্ব অন্যতম। তারা একে অপরের বিপক্ষে ২,০০০ অধিক ম্যাচ খেলেছেন। তার মধ্যে বেশিরভাগ ম্যাচ হয়েছে লাইভ ইভেন্টে। বেশিরভাগ প্রোমোটার চায় তাদের ব্যবসার নিয়মনীতি টিকিয়ে রাখতে। ফলে তারা এমনভাবে স্টোরিলাইন তৈরি করে যাতে সরাসরি উপস্থিত দর্শকরা ওইসব কুস্তিগিরদের ঘৃণা করা শুরু করে। যদি দ্বন্দ্ব চলাকালীন সময় কোনো কুস্তিগির বাইরে জনগণের সামনে তাদের বন্ধুত্ব দেখায় তাহলে তাদের তৈরি করা ভ্রম ভেঙ্গে যায় এবং এতে ব্যবসায়ে প্রভাব ফেলে। https://dailyddt.com/2016/12/16/wwe-leaked-document-reveals-show-rules-photo/ "Pro Wrestling Torch Glossary of Insider Terms"। www.pwtorch.com। ২০১১-০৬-০৬ তারিখে মূল থেকে আর্কাইভ করা। সংগ্রহের তারিখ ২০০৯-০১-১৪।  পেশাদারি কুস্তি প্রবেশদ্বার
ক্লায়েন্ট (কম্পিউটিং)

ক্লায়েন্ট (ইংরেজি: Client) হলো এক খণ্ড কম্পিউটার হার্ডওয়্যার বা সফটওয়্যার যেটি একটি সেবায় প্রবেশ করে যা সার্ভার দ্বারা প্রদত্ত। সার্ভারটি প্রায় (সবসময় নয়) অন্য একটি কম্পিউটার ব্যবস্থায় থাকে, যে ক্ষেত্রে ক্লায়েন্ট সেবায় নেটওয়ার্কের একটি উপায়ে প্রবেশ করে। এ শব্দটি ক্লায়েন্ট-সার্ভার মডেলে প্রোগ্রাম বা যন্ত্রগুলো যে চরিত্রে কাজ করে তা বোঝাতে ব্যবহৃত হয়। Course, Microsoft Official Academic (২০০৮-০৭-০৮)। Exam 70-643 Windows Server 2008 Applications Infrastructure Configuration (ইংরেজি ভাষায়)। John Wiley & Sons। আইএসবিএন 978-0-470-22513-4।  Sadoski, Darleen. Client/Server Software Architectures – An Overview, Software Technology Roadmap, 1997-08-02. Retrieved on 2008-09-16. Gomaa, Hassan। Designing Client/Server Software Architectures। Cambridge: Cambridge University Press। পৃষ্ঠা 253–277।
স্ট্যানলি স্নুক

স্ট্যানলি ডে লা কোর্ট স্নুক (ইংরেজি: Stanley Snooke; জন্ম: ১১ নভেম্বর, ১৮৭৮ - মৃত্যু: ৬ এপ্রিল, ১৯৫৯) টেম্বুল্যান্ডের সেন্ট মার্কস এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন। ১৯০৭ সালে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং ও ওয়েস্টার্ন প্রভিন্স দলের প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন স্ট্যানলি স্নুক। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স ও গটেং দলের পক্ষে খেলেছেন তিনি। সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন তিনি। ১৯ আগস্ট, ১৯০৭ তারিখে টেস্ট ক্রিকেটে অভিষেক ঘটে স্ট্যানলি স্নুকের। ঐ টেস্টে তিনি কোন রান তুলতে পারেননি। তার ভাই টিপ স্নুক দক্ষিণ আফ্রিকার পক্ষে টেস্ট ক্রিকেটে অংশ নিয়েছিলেন। ৬ এপ্রিল, ১৯৫৯ তারিখে কেপ টাউনের ওয়েনবার্গে ৮১ বছর বয়সে স্ট্যানলি স্নুকের দেহাবসান ঘটে। "South Africa – Players by Test cap"। ESPNCricinfo। সংগ্রহের তারিখ ১৫ নভেম্বর ২০১৬।  "South Africa – Test Batting Averages"। ESPNCricinfo। সংগ্রহের তারিখ ২৫ জুলাই ২০১৬।  "South Africa – Test Bowling Averages"। ESPNCricinfo। সংগ্রহের তারিখ ২৫ জুলাই ২০১৬।  গর্ডন হোয়াইট পার্সি শেরওয়েল এক টেস্টের বিস্ময়কারী ইস্টার্ন প্রভিন্স ক্রিকেট দল দক্ষিণ আফ্রিকান টেস্ট ক্রিকেটারদের তালিকা ইএসপিএনক্রিকইনফোতে স্ট্যানলি স্নুক (ইংরেজি) ক্রিকেটআর্কাইভে স্ট্যানলি স্নুক (সদস্যতা প্রয়োজনীয়) (ইংরেজি)
সুস্মিতা আনিস

সুস্মিতা আনিস একজন বাংলাদেশী নজরুল সঙ্গীত শিল্পী। তিনি আধুনিক বাংলা গান এবং হালকা শাস্ত্রীয় সঙ্গীত সহ বিভিন্ন সংগীত শৈলী সাথে জুড়ে আছেন। তিনি ফিরোজা বেগমের ভাগ্নী। সুস্মিতা পাঁচ বছর বয়সে ফিরোজা বেগমের কাছ থেকে সঙ্গীত চর্চা শুরু করেন। তিনি নজরুল সঙ্গীত এবং আধুনিক বাঙালি গানের জন্য বিখ্যাত। তিনি ১৯৭৬ সালে নজরুল সঙ্গীতে বাংলাদেশ টেলিভিশনের বার্ষিক জাতীয় প্রতিযোগিতায় নতুন কুঁড়িতে প্রথম পুরস্কার জিতেছিলেন। সুস্মিতা অল্প বয়সে রাষ্ট্রীয় মালিকানাধীন জাতীয় সম্প্রচার সংস্থা বাংলাদেশ টেলিভিশন (বিটিভি) তে নিয়মিতভাবে কাজ করছেন। ফিরোজা বেগমের মৃত্যুর প্রথম বার্ষিকী স্মরণে ৯ সেপ্টেম্বর ২০১৫ তারিখে ফিরোজা বেগমের জীবন ও তার কাজকর্ম নিয়ে সুস্মিতা ফিরোজা বেগম আর্কাইভ চালু করেছিলেন। যেখানে ফিরোজার সঙ্গীত ও বক্তৃতা রেকর্ডিং সহ মঞ্চ অনুষ্ঠানের ভিডিও সংরক্ষণ করেছেন। এই সংগ্রহগুলি সুস্মিতার ওয়েবসাইটে যাবে। "New Nazrul Sangeet album by Shusmita Anis released"। New Nazrul Sangeet album by Shusmita Anis released - theindependentbd.com। সংগ্রহের তারিখ ১৪ ডিসেম্বর ২০১৮।  "সংরক্ষণাগারভুক্ত অনুলিপি"। ২৯ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৮।  [১] "অনলাইনে ফিরোজা বেগমের সুর করা গান"। প্রথম আলো। সংগ্রহের তারিখ ১৪ ডিসেম্বর ২০১৮।  "কলকাতায় ফিরোজা বেগম স্মরণে অ্যালবাম"। প্রিয়.কম। সংগ্রহের তারিখ ১৪ ডিসেম্বর ২০১৮। [স্থায়ীভাবে অকার্যকর সংযোগ] দাপ্তরিক ওয়েবসাইট
লে গিদ মিশলাঁ

লে গিদ মিশলাঁ (ফরাসি: Les Guides Michelin; আ-ধ্ব-ব: [ɡid miʃ.lɛ̃]) তথা মিশলাঁ নির্দেশিকাসমূহ হল হোটেল, রেস্তোরাঁ ও ভ্রমণের জন্য তথ্যপঞ্জিমূলক কিছু নির্দেশিকা যেগুলি বিশ্বখ্যাত টায়ার প্রস্তুতকারক ফরাসি ব্যবসা প্রতিষ্ঠান মিশলাঁ গত একশত বছরের বেশি সময় ধরে প্রকাশ করে আসছে। প্রতিষ্ঠানটি প্রতি বছরের শেষের দিকে লাল নির্দেশিকা নামে যে গ্রন্থটি ছাপিয়ে থাকে সেখানে বিশ্বের বিভিন্ন রেস্তোরাঁর খাবার ও সেবার মান উল্লেখ থাকে যার সর্বোচ্চ মান তিন তারকা। অতীতে মিশলাঁ নির্দেশিকার বিষয়বস্তুগুলি ইউরোপকেন্দ্রিক হলেও বিগত কয়েক দশক ধরেই তারা বিশ্বব্যাপী রেস্তোরাঁর মান নির্ণয় করে আসছে। রাস্তার ধারের ভ্রাম্যমাণ খাবারের দোকান থেকে শুরু করে অভিজাত হোটেলের পানশালা, সব ধরনের রেস্তোরাঁই এতে স্থান পেয়েছে। এর মান মূলত খাবারের স্বাদ, পরিবেশনা, মান ইত্যাদির উপর নির্ভর করে নির্ণিত হয়। ১৯০০ সালের দিকে ফরাসি দুই ভাই অঁদ্রে মিশলাঁ ও এদুয়ার মিশলাঁ মিলে মিশলাঁ নামের টায়ার প্রস্তুরতকারক প্রতিষ্ঠানটি প্রতিষ্ঠা করেছিলেন। সেসময় ফ্রান্সের রাস্তায় আনুমানিক ৩০০০ মোটরযান চলত। গাড়ির চাহিদা, তথা টায়ারের চাহিদা বাড়াতে, মিশলাঁ নির্দেশিকা প্রকাশিত হয়। প্রথম মুদ্রণে বইটির প্রায় ৩৫ হাজার সংখ্যা ছাপানো হয় যেগুলি বিনামূল্যে বিতরণ করা হয়। এই নির্দেশিকাতে মোটরযানের মালিকদের জন্য ফ্রান্সের মধ্যে প্রয়োজনীয় তথ্য যেমন মানচিত্র, টায়ার মেরামত বা পরিবর্তন, যান্ত্রিক মেরামত, সরাইখানা, রেস্তোরাঁ এবং তেল স্টেশনের পরিচিতি দেওয়া থাকে। চার বছর পর, অর্থাৎ ১৯০৪ সালে, মিশলাঁ বেলজিয়ামেও একই ধরনের নির্দেশিকা প্রকাশ করে। পরবর্তীতে তারা আলজেরিয়া ও তিউনিশিয়া (১৯০৭); আল্পস ও রাইন (১৯০৮); জার্মানি, স্পেন ও পর্তুগাল (১৯১০); আয়ারল্যান্ড ও ব্রিটিশ দ্বীপপুঞ্জ (১৯১১); এবং লে পেই দ্যু সোলেই (উত্তর আফ্রিকা, দক্ষিণ ইতালি ও ক্রোয়েশিয়া) (১৯১১) প্রকাশ করে। প্রথমে ফরাসি ভাষাতে হলেও ১৯০৯ সাল থেকে তারা বইগুলির ইংরেজি সংস্করণও প্রকাশ করা শুরু করে। বিভিন্ন রেস্তোরাঁর খাবারের স্বাদ চেখে দেখার জন্য মিশলাঁ কর্তৃপক্ষ যাদেরকে নিযুক্ত করেন তাদেরকে আঁস্পেক্তর (ফরাসি Inspecteur) বা পরীক্ষক বলা হয় এবং গোয়েন্দা সংস্থার গোয়েন্দাদের মতো তাদেরও পরিচয়ের গোপনীয়তা রক্ষা করা হয়। তাদের মান বিবেচনা মূলত খাবারকেন্দ্রিক। খাবার পরিবেশনকারীর ব্যবহার, রেস্তোরাঁর পরিবেশ বা খাবারের নাম যেন তাদেরকে প্রভাবিত না করে, সে ব্যাপারে কড়া নির্দেশনা দেওয়া থাকে। খাবার চেখে দেখার জন্য সাধারণত দুইজন পরীক্ষক একসাথে একটি রেস্তোরাঁয় গিয়ে থাকেন। তবে সবাইকে সমান সুযোগ দেওয়ার জন্য তারা কিছু আচারবিধি অনুসরণ করেন। তাদের সন্ধ্যা সাড়ে সাতটার আগেই টেবিল সংরক্ষণ করে থাকেন। দুইজনের একজন সাধারণত ৩০ মিনিট আগে পৌঁছাতে হয়। খাবার ফরমায়েশ করার সময় তাদের একজন নির্দিষ্ট মেনু থেকে এবং অন্যজন "আ লা কার্ত" (অর্থাৎ ইচ্ছানুযায়ী) তালিকা থেকে বিভিন্ন পদ নির্বাচন করেন। সাথে তারা অর্ধেক বোতাল ওয়াইন এবং কলের পানির জন্য বলে থাকেন। অনেক ক্ষেত্রে তারা ইচ্ছে করেই মেঝেতে কাঁটাচামচ রাখেন এটা দেখার জন্য যে রেস্টুরেন্ট সেটা খেয়াল করেছে কিনা। সব শেষে তারা ৪টি বিষয়ের উপর ভিত্তি করে তারকা দিয়ে থাকেন। ১) খাবারের পদ বা ব্যঞ্জনটি জিভে জল আনতে সক্ষম কি না, ২) খাবারের ঘ্রাণ মোহনীয় কি না, ৩) খাবারের প্রত্যেক গ্রাস আপনাকে অনুরণিত করছে কি না, এবং ৪) খাবারের দামটি পরিমাণের সাথে যথার্থ কি না।
উড়ে যায় বকপক্ষী

উড়ে যায় বকপক্ষী হল একটি বাংলাদেশি হাস্যরসাত্মক-নাট্যধর্মী টেলিভিশন ধারাবাহিক। এটি রচনা এবং পরিচালনা করেছেন হুমায়ূন আহমেদ। ধারাবাহিকটিতে অভিনয় করেছেন মেহের আফরোজ শাওন, মাসুম আজিজ, ড. ইনামুল হক, এজাজুল ইসলাম, ফারুক আহমেদ, মনিরা মিঠু, চ্যালেঞ্জার, স্বাধীন খসরু, রিয়াজ প্রমুখ। এই ধারাবাহিকটিতে দেখানো হয়েছে গ্রামের অতি দরিদ্র একটি গানের দল ও তাঁদের জীবনযাপনের ইতিহাস। যাদের নুন আনতে পান্তা ফুরায়। তার পরেও তাঁরা করে চলেন তাঁদের যাপিত জীবনের সংগ্রাম। তাঁদের হাসি-কান্না, আনন্দ-বেদনা তুলে ধরা হয়েছে। মেহের আফরোজ শাওন - পুষ্প রিয়াজ - ওস্তাদ জালাল খাঁ চ্যালেঞ্জার - বজলু/দোতারা চাচা মাসুম আজিজ - ওস্তাদ মজিদ মিয়া ফারুক আহমেদ - তৈয়্যব আলী সরকার স্বাধীন খসরু - হাসান/বৈদেশী ইনামুল হক - সুলায়মান চাচা (নতুন চেয়ারম্যান সাহেব) ডাঃ এজাজ - কাদের/ সালেহ আহমেদ - রাজাপুরের নায়েব প্রধান সহকারী পরিচালক - সালাহ উদ্দিন সানোয়ার সহকারী পরিচালক - কামরুজ্জামান দুলাল চিত্রগ্রহণ - মনিরুল ইসলাম মাসুম সুর সংযোজন ও আবহসংগীত - মকসুদ জামিল মিন্টু শব্দ নিয়ন্ত্রণ - কামাল রাজা চৌধুরী ক্যামেরা সহকারী - আলাল, মাহবুব, মুকুল, সোহেল, নিহার আলোক সম্পাত - আলাউদ্দিন, বাশার, ইমান আলী ব্যবস্থাপনা - বুলবুল সম্পাদনা - শাহীন আহমেদ, জয়নুল ইসলাম, ওয়াহিদ মুরাদ এই নাটকটিতে অসম্ভব সুন্দর কিছু গান রয়েছে। তেমনি কয়েকটি গান হলো- ● আমার যমুনার জল দেখতে কালো- কুদ্দুস বয়াতি, মমতাজ ● আমার কইলজা ছান ছান করে- সুবীর নন্দী ● হুরমুর হুরমুর করে মেঘা- সুবীর নন্দী ● ঢোল বাজে দোতারা বাজে- মমতাজ ●সোহাগ চাঁদ বদনী ধ্বনি- সুবীর নন্দী "হাসি-কান্নায় 'উড়ে যায় বকপক্ষী'"। দৈনিক দেশ রূপান্তর। ১ জানুয়ারি ২০১৯। সংগ্রহের তারিখ ৪ জানুয়ারি ২০২১।
লি হার্ভে অসওয়াল্ড

লি হার্ভে অসওয়াল্ড (অক্টোবর ১৮, ১৯৩৯ – নভেম্বর ২৪, ১৯৬৩) প্রেসিডেন্ট জন এফ. কেনেডির আততায়ী। তিনি একজন প্রাক্তন মার্কিন যুক্তরাষ্ট্রের নৌবাহিনীর সদস্য ছিলেন। নৌবাহিনীর চাকরি থেকে অব্যাহতি পাওয়ার কিছুদিন পর তিনি ১৯৫৯ সালের অক্টোবর মাসে সোভিয়েত ইউনিয়ন থেকে দলচ্যুত হন। ১৯৬২ সালের জুন পর্যন্ত তিনি বেলারুশের মিন্‌স্ক শহরে বসবাস করেন। সেখান থেকে তিনি তার রুশ স্ত্রী মেরিনা অসওয়াল্ড পর্টারকে নিয়ে মার্কিন যুক্তরাষ্ট্রে ফিরে আসেন এবং ডালাসে বসবাস শুরু করেন। কেনেডির হত্যাকাণ্ডের পর অসওয়াল্ডকে পুলিশ অফিসার জে. ডি. টিপ্পিট হত্যার আসামী হিসেবে গ্রেফতার করা হয়। টিপ্পিট কেনেডিকে গুলি করার আনুমানিক ৪৫ মিনিট পরে ডালাসের রাস্তায় হত্যা করা হয়। অসওয়াল্ডের বিরুদ্ধে পরে কেনেডি হত্যাকাণ্ডের আসামী হিসেবে মামলা করা হয়। অসওয়াল্ড কাউকে গুলি করার কথা অস্বীকার করেন এবং বলেন তাকে অন্যের অপরাধের দোষ দেওয়া হয়েছে। দুই দিন পর অসওয়াল্ডকে সিটি জেল থেকে কাউন্টি জেলে নেওয়ার পথে ডালাসের এক নাইটক্লাব মালিক জ্যাক রুবি তাকে সরাসরি সম্প্রচাররত টেলিভিশন ক্যামেরার সামনে গুলি করে। Lee Oswald claiming innocence (film), Youtube.com Warren Commission Hearings, vol. 20, p. 366, Kantor Exhibit No. 3—Handwritten notes made by Seth Kantor concerning events surrounding the assassination
প্রদুম্ন কুমার মহানন্দিয়া

ড: প্রদুম্ন কুমার মহানন্দিয়া (ওড়িয়া: ପ୍ରଦ୍ୟୁମ୍ନ କୁମାର ମହାନନ୍ଦିଆ; জন্ম:১৯৪৯) হলেন একজন ভারতীয় বংশোদ্ভূত সুইডিশ চিত্রশিল্পী। তিনি তার চার মাস তিন সপ্তাহ সাইকেল-ভ্রমণের জন্য বিখ্যাত। ১৯৭৭ সালে তার প্রেমিকা শারলট ভন সছডবেন-এর সাথে দেখা করতে নতুন দিল্লি থেকে গোথেনবার্গ যাওয়ার জন্য তিনি তার এক বন্ধুর নিকট থেকে সাইকেলটি ক্রয় করেন। পি.কে. মহানন্দিয়া ১৯৪৯ সালে উড়িষ্যার আঙুল জেলার আথমাল্লিক থানায় কান্দাপাড়া গ্রামে একটি তাঁতি পরিবারে জন্মগ্রহণ করেন। তিনি প্রথমে আথমাল্লিকের মহেন্দ্র উচ্চ বিদ্যালয়ে এরপর বিশ্বভারতীতে আর্ট বিভাগে সিলেক্ট হলেও ফিস পূরণ করার মতো অর্থ না থাকায় বাড়িতে ফিরে আসেন। তারপর তিনি সেখান থেকে সরকারি কলেজ অব আর্ট এন্ড ক্রাফটস, উড়িষ্যায় ভর্তি হন।[তথ্যসূত্র প্রয়োজন] পিকে দিল্লি আর্ট কলেজে অধ্যয়নকালে ইন্দিরা গান্ধীর প্রতিকৃতি অঙ্কন করেন এবং প্রশংসিত হন। উৎসাহ পেয়ে বাড়তি আয়ের জন্য কর্তৃপক্ষের অনুমতি নিয়ে কন্নাউট প্লেসের পবিত্র ঝর্ণার পাশে মানুষের প্রতিকৃতি অঙ্কন করতে শুরু করেন। ১৯৭৫ সালের ১৭ই ডিসেম্বর শারলটের সাথে পিকের প্রথম দেখা হয় । শারলট লন্ডনের ছাত্রী ছিলেন এবং তিনি ভারতের সংস্কৃতি জানার জন্য ২২ দিনের ছুটিতে ভারত এসেছিলেন। তখন তিনি স্মৃতিস্বরুপ নিজের একটি প্রতিকৃতি বানাতে মহানন্দিয়ার কাছে গিয়েছলেন। এই প্রতিকৃতি তাদের জীবন বদলে দেয়। তারা একে অপরের প্রেমে পরে যান। কিন্তু শারলটের সুইডেন ফেরত যাওয়ার সময় হয়ে যায়, যদিও তিনি পিকেকে ছেড়ে যেতে ইচ্ছুক ছিলেন না। শারলট পিকেকে সঙ্গে নিয়ে যেতে চান, কিন্তু পিকে নিজ উপার্জনের অর্থে যাবেন বলে জানান। শারলট চলে গেলেও চিঠির মাধ্যমে তাদের যোগাযোগ চলতে থাকে। এরপর পিকে অর্থ জোগাড় করতে না পেরে পুরনো একটি সাইকেল ক্রয় করে একশত একচল্লিশ দিন সাইকেল চালিয়ে সুইডেনের গোথেনবার্গ পৌঁছান। এরপর তারা বিবাহ করেন এবং তাদের বর্তমানে সিদ্ধার্থ নামে এক ছেলে এবং এমেলি নামে এক মেয়ে রয়েছে। প্রদুম্ন তার চিত্রশিল্পের জন্য সুইডেনে প্রসিদ্ধ হন এবং তিনি সেখানে সুইডিশ সরকারের অধীনে শিল্প এবং সংস্কৃতি বিষয়ক উপদেষ্টা হিসেবে কাজ করেন। তার চিত্র সারা বিশ্বের বিভিন্ন বৃহৎ শহরে প্রদর্শিত হয়েছে এবং এর জন্য তিনি ইউনিসেফ থেকে পুরষ্কৃত হয়েছেন। ৪ নভেম্বর ২০১২ তে তাকে ঊটকাট ইউনিভার্সিটি থেকে ডক্টরেট ডিগ্রি দিয়ে পুরস্কৃত করা হয়। ২০১০ সালে বলিউড ফ্লিম মেকার সঞ্জয় লীলা বনশালি প্রদুম্ন এবং শারলটের প্রেম কাহিনী নিয়ে সিনেমা বানানোর ঘোষণা দেন। singh,sanjam preet (14 february 2013).http://www.hindustantimesnet com-"Loves in the times of hate". Hindustan Times. Retrived 21 July 2013 http://www.bbcnews.com-"The[স্থায়ীভাবে অকার্যকর সংযোগ] men who cycled India to Europe for love". bbc.com. 16 January 2016. Retrived 4 January 2018 Samal,R P (27 august 2010). http://www.facenfacts.com/"Two-Angels-on-Earth-and-their-Life-Path". Facenfacts. Retrived 20 July 2013 Desk,FNF (15 sep 2010). "Bhansali plans movie on 'Two Angel's" Real Love Story". Facenfact. Retrived. 13 July 2010.
জর্জ ওয়াশিংটন বিশ্ববিদ্যালয়

জর্জ ওয়াশিংটন বিশ্ববিদ্যালয় যুক্তরাষ্ট্রের ওয়াশিংটন ডি.সি. তে অবস্থিত একটি বেসরকারী বিশ্ববিদ্যালয়। ১৮২১ সালে একটি এক্টের মাধ্যমে এটি প্রতিষ্ঠিত হয়। প্রেসিডেন্ট জর্জ ওয়াশিংটন এর নামানুসারে এই বিশ্ববিদ্যালয়ের নামকরণ করা হয়। বিশ্ববিদ্যালয়টি ১৪ টি কলেজ এবং স্কুলের সমন্বয়ে গঠিত। সমগ্র কলম্বিয়ায় এটি সবচেয়ে বড় উচ্চ শিক্ষা প্রতিষ্ঠান। প্রায় ৭১ টি বিভাগে জর্জ ওয়াশিংটন বিশ্ববিদ্যালয় ডিগ্রি প্রদান করে। এখানে ১৩০ টি দেশেরও বেশি শিক্ষার্থী পড়াশুনা করে। স্নাতক পর্যায়ে প্রায় ১১০০০ শিক্ষার্থী এবং স্নাতকোত্তর পর্যায়ে প্রায় ১৫৫০০ শিক্ষার্থী পড়াশুনা করে। ইউ. এস. নিউজ এন্ড ওয়ার্ল্ড রিপোর্টে জর্জ ওয়াশিংটন বিশ্ববিদ্যালয় জাতীয়ভাবে ৬৩তম হয়। এছাড়া প্রিন্সটন রিভিউ, ইন্টার্নশিপের সুযোগের ভিত্তিতে এই বিশ্ববিদ্যালয়টিকে সবার প্রথমে স্থান দিয়েছে। ২০১৫-এর হিসাব অনুযায়ী[হালনাগাদ], এই বিশ্ববিদ্যালয়ের ১১০০ প্রাক্তন শিক্ষার্থীবৃন্দ ইউ. এস. ফরিন সার্ভিস ও নানা সামরিক বাহিনীতে চাকরি করছে। জর্জ ওয়াশিংটন বিশ্ববিদ্যালয়ের ৩ টি ক্যাম্পাস রয়েছে। এর মধ্যে একটি হল ফগি বোটম ক্যাম্পাস, দ্যা মাউন্ট ভেরনন ক্যাম্পাস এবং ভার্জিনিয়া সাইন্স এন্ড টেকনোলজি ক্যাম্পাস। সবরকম প্রশাসনিক কার্যক্রম বিষয়াদি ফগি বোটম ক্যাম্পাসে পরিচালিত হয়। আর ছাত্রাবাসগুলো ফগি বোটম এবং মাউন্ট ভেরনন ক্যাম্পাসে অবস্থিত। "About the University: Overview"। University Bulletin। The George Washington University। মার্চ ২৪, ২০১৭ তারিখে মূল থেকে আর্কাইভ করা। সংগ্রহের তারিখ মার্চ ১৮, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Thomas, George (২০১৪)। The Founders and the Idea of a National University। Cambridge University Press। পৃষ্ঠা 2–8; 31; 70–82। আইএসবিএন 978-1-316-03334-0। মার্চ ১৯, ২০১৭ তারিখে মূল থেকে আর্কাইভ করা। সংগ্রহের তারিখ মার্চ ১৮, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Meredith Roaten। "University Traditions & Spirit"। The GW Hatchet। The George Washington University Student & Academic Support Services। ২০১০-০৬-১৬ তারিখে মূল থেকে আর্কাইভ করা। সংগ্রহের তারিখ ২০১০-০৮-০৪।  অক্টোবর ২৬, ২০১৭ পর্যন্ত "Endowment swells more than 10 percent after strong investment performance"। ২০১৭-১০-২৬।  "The George Washington University Enrollment Dashboard"। The George Washington University Office of Institutional Research & Planning। সংগ্রহের তারিখ ২০১৬-০৮-২৯।  GW Identity Guidelines (পিডিএফ)। George Washington University। ২০১২-০৮-০১। সংগ্রহের তারিখ ২০১৫-১০-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Nicknames and Mascots"।  "International Services Office"। International Services। George Washington University। ২০১৭। সংগ্রহের তারিখ এপ্রিল ২৪, ২০১৭।  "GW ranks No. 1 for student internships"। ৩ ফেব্রুয়ারি ২০১৬। ২২ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৮।  "Best Schools for Internships - The Princeton Review"। www.princetonreview.com।  "Top Foreign Service Feeder Schools"। American Foreign Service Association। ২০১৫। জানুয়ারি ৪, ২০১৭ তারিখে মূল থেকে আর্কাইভ করা। সংগ্রহের তারিখ এপ্রিল ২৪, ২০১৭।  উইকিপিডিয়ার সহপ্রকল্পেজর্জ ওয়াশিংটন বিশ্ববিদ্যালয় কমন্স হতে মিডিয়া উইকিসংকলন হতে পাঠ্যসমূহ উইকিউপাত্ত হতে উপাত্ত দাপ্তরিক ওয়েবসাইট GWU Athletics website
অস্ট্রেলীয় রাজধানী শহরসমূহের তালিকা

অস্ট্রেলিয়াতে আটটি রাজধানী শহর রয়েছে, যার প্রতিটি রাজ্য বা অঞ্চলের নিরধারিত সরকারি সীমানায় কাজ করে। ১৯০১ সালের ফেডারেশন অফ অস্ট্রেলিয়া পর মেলবোর্ন প্রাথমিক রাজধানী ছিল। ১৯২৭ সালে, জাতীয় সরকারের কেন্দ্র নতুনভাবে নির্মিত ক্যানবেরার শহরটিতে স্থানান্তরিত হয় যা জাতীয় রাজধানী হিসাবে কাজ করে চলেছে। প্রতিটি রাজধানী শহর তার অঞ্চল বা রাজ্যের জন্য বিচার বিভাগীয়, প্রশাসনিক এবং আইনি ব্যবস্থার কেন্দ্র। প্রতিটি রাজ্যে এবং অভ্যন্তরীণ অঞ্চলের রাজধানী শহরটি ওই রাজ্য বা অঞ্চলের সর্বাধিক জনবহুল শহর। অস্ট্রেলিয়ার বাইরের অঞ্চল নরফোক আইল্যান্ডের সরকারি রাজধানী হল কিংস্টন, যদিও এটি কেবল সরকারি প্রশাসনিক কেন্দ্র হিসাবে কাজ করে; তার প্রকৃতপক্ষে রাজধানী বার্ন পাইন। Although the ACT has its own government, it remains a territory ultimately under Commonwealth rule. in 1911, South Australia transferred responsibility for governing the Northern Territory to the Commonwealth Government of Australia. It was granted self-governance in 1978, however the Northern Territory is still considered a territory under Commonwealth rule, not a state. Norfolk Island - Kingston http://www.pitcairners.org/vt_kingston.html Norfolk Island's Home on the Web Statistics, c=AU; o=Commonwealth of Australia; ou=Australian Bureau of। "Main Features - Main Features"। www.abs.gov.au। ২৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৮।  Statistics, c=AU; o=Commonwealth of Australia; ou=Australian Bureau of। "Details - Main Features"। www.abs.gov.au। ২৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৮।  টেমপ্লেট:Capital cities of Australia টেমপ্লেট:Australia topics অস্ট্রেলিয়ান রাজধানী শহর | ]]
রাজীব (দ্ব্যর্থতা নিরসন)

রাজীব নামে যে ব্যক্তি, অবস্থান, অবকাঠামো বোঝানো হতে পারে: রাজীব - বাংলাদেশী অভিনেতা; রাজীব গান্ধী - ভারতের সপ্তম প্রধানমন্ত্রী। রাজীব ভট্টাচার্য - ভারতীয় বাঙ্গালি পর্বতারোহী। রাজীব দীক্ষিত - ভারতীয় সমাজকর্মী রাজীব সূরি - নোকিয়ার প্রধান নির্বাহী কর্মকর্তা। রাজীব গান্ধী আন্তর্জাতিক বিমানবন্দর - ভারতের হায়দ্রাবাদে অবস্থিত আন্তর্জাতিক বিমানবন্দর। রাজীব গান্ধী সমুদ্রসেতু - ভারতের মুম্বইয়ে অবস্থিত কেবল-স্টেইড সেতু। রাজীব গান্ধী আন্তর্জাতিক ক্রিকেট স্টেডিয়াম, হায়দ্রাবাদ - ভারতের হায়দ্রাবাদে অবস্থিত আন্তজার্তিক ক্রিকেট স্টেডিয়াম। রাজীব গান্ধী আন্তর্জাতিক ক্রিকেট স্টেডিয়াম, দেরাদুন - ভারতের উত্তরাখণ্ডে অবস্থিত বহুমূখী স্টেডিয়াম। রাজীব গান্ধী স্মারক স্থল - ভারতের তামিলনাড়ু রাজ্যের শ্রীপেরমবুদুরের একটি স্মারক স্থল। রাজীব গান্ধী বিশ্ববিদ্যালয় - ভারতের অরুণাচল প্রদেশ অবস্থিত কেন্দ্রীয় বিশ্ববিদ্যালয়। রাজীব গান্ধী খেলরত্ন - ভারতীয় প্রজাতন্ত্রের সর্বোচ্চ অসামরিক ক্রীড়া সম্মান। রাজীব গান্ধী হত্যাকাণ্ড এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।